Publication: Magyar Közlöny
Issue: MK-2003-126 (Year: 2003, Number: 126)
Era: 1990-2004
Section: 66/1997. (XII. 29.) AB határozat, ABH 1997, 397, 403.]
Paragraph Index: 1192

66/1997. (XII. 29.) AB határozat, ABH 1997, 397, 403.] A hatalommegosztás elvének a magyar államszervezetben érvényesülõ intézményi és garanciarendszerének alapjait az Alkotmány tartalmazza. Ennek a garanciarendszer- 2003/126. szám nek a részét képezi — számos más alkotmányos intézmény mellett — az országgyûlési bizottságok vizsgálati funkciójának alkotmányi elismerése és házszabályi körülhatárolása, továbbá mindazok a törvényi szabályok, amelyek vezetõ közjogi tisztségek betöltõinek (jelöltjeinek) országgyûlési bizottsági meghallgatását írják elõ. Jelentõs részben a kormányzati munka és így a végrehajtó hatalom ellenõrzését szolgálja, hogy az Országgyûlés bizottságai révén vizsgálatokat folytathat, és köteles beszámoltatni a minisztereket. A vizsgálati lehetõségek és a beszámolási kötelezettségek az Országgyûlés információszerzését biztosítják, ami elengedhetetlen az ellenõrzõ funkció érvényesüléséhez. 3.1.2. Az országgyûlési bizottságok vizsgálati funkciója a jogállamiság részét képezõ hatalommegosztás elve mellett következik az Alkotmány 61. § (1) bekezdésébõl is, amely alapvetõ jognak ismeri el a közérdekû adatok megismeréséhez való jogot (az információszabadságot) és a véleménynyilvánítás szabadságát. A két jog az egyéni önkifejezés szabadságának elõmozdítása mellett a közügyek megvitatásának szabadságát biztosítja. A kellõ informáltság, a tények ismerete a szólásszabadság egyik feltétele. A szabad véleménynyilvánítás joga pedig a plurális, demokratikus társadalom alapvetõ értékei közé tartozik. Az Alkotmánybíróság gyakorlata szerint e jognak kitüntetett szerepe van az alapjogok között, s „anyajoga” többféle szabadságjognak, a „kommunikációs” alapjogoknak, amelyek együttesen teszik lehetõvé az egyén részvételét a társadalmi és politikai folyamatokban. A társadalom szellemi gazdagodása a véleményszabadságtól is függ: csak akkor van esély a téves nézetek kiszûrésére, ha szabad vitában ütközhetnek ellentétes vélekedések, és ha a káros nézetek is napvilágra kerülhetnek. „Történelmi tapasztalat, hogy mindannyiszor, amikor a véleménynyilvánítás szabadságát korlátozták, sérelmet szenvedett a társadalmi igazságosság, az emberi kreativitás, csökkent az emberben rejlõ képességek kibontakozásának lehetõsége. A káros következmények nem csupán az individuum, hanem a társadalom életében is megmutatkoztak, és az emberiség fejlõdésének sok szenvedéssel járó zsákutcájához vezettek. Az eszmék, nézetek szabad kifejtése, a mégoly népszerûtlen vagy sajátos elképzelések szabad megnyilvánulása a fejlõdni képes és valóban eleven társadalom létezésének

Source: https://magyarkozlony.hu/hivatalos-lapok/1a74efc745ed8f3039f4f920428fc4c0a4859803/dokumentumok/fcce32e5832f0c9db073bda572c783c909cc2f23/letoltes